師生
作者：程登吉
朝代：明
篇章：幼學瓊林 卷二

paragraphs: 馬融設絳帳，前授生徒，後列女樂；孔子居杏壇，賢人七十，弟子三千。稱教館曰設帳，又回振鐸；謙教館曰餬口，又曰舌耕。師曰西賓，師席曰函丈；學曰家塾，學俸日束脩。桃李在公門，稱人弟子之多；首蓿長闌干，奉師飲食之薄。
冰生於水而寒於水，比學生過於先生；青出於藍而勝於藍，謂弟子優於師傅。未得及門，曰宮牆外望；稱得祕授，曰衣鉢真傳。人稱楊震爲關西夫子，世稱賀循爲當世儒宗。負笈千里，蘇章從師之殷；立雪程門，遊楊敬師之至。弟子稱師之善教，曰如坐春風之中；學業感師之造成，曰仰沾時雨之化。

赏析：《幼學瓊林》是中國古代兒童的啓蒙讀物，作者程允升。《幼學瓊林》初爲明代西昌人程登吉（字允升）編著，本名《幼學須知》，又稱《成語考》、《故事尋源》，清人鄒聖脈作了增補，改名爲《幼學瓊林》，也叫《幼學故事瓊林》。